text: Kirkeklokker ringer for befrielsen
  04 maj 2015 kl. 04.43
  Kulturministeren opfordrer til en særlig national markering af 70-året for Danmarks befrielse. Og derfor har biskoppen i Haderslev Stift ladet opfordringen gå videre til alle præster og menighedsråd i stiftet.
  I 1945 ringede alle kirkeklokker en time om morgenen den 5. maj, efter at budskabet om de tyske troppers kapitulation havde lydt i radioen aftenen før.
  Opfordringen i år er dog kun på et kvarters ringen med kirkeklokkerne fra klokken 8.00.
  Biskop Marianne Christiansen synes, at det er værd at mindes og markere friheden og fejre, at vi stadig har den, men samtidig være opmærksom på dem, som ikke har fred og frihed.
  